kardosdrur/scandi-wiki huggingface dataset:
Frederik Vilhelm af Nassau-Weilburg

Frederik Vilhelm af Nassau-Weilburg (ty. Friedrich Wilhelm) (født 25. oktober 1768 i Den Haag, død 9. januar 1816 på slottet Weilburg i den nuværende Landkreis Limburg-Weilburg) var fra 28. november 1788 til sin død fyrste af Nassau-Weilburg. Han var også tronfølger til Hertugdømmet Nassau, som blev styret af hans fætter, der var uden mandlige arvinger. Imidlertid døde han, før han kunne efterfølge fætteren.

Opvokset i Holland 
Frederik Vilhelm var søn af greve, senere fyrste Karl Christian af Nassau-Weilburg (1735–1788) og prinsesse Caroline af Oranien-Nassau-Diez (1743–1787).
 
Carolina var hollandsk tronfølger i to perioder, og hun var datter af arvestatholder Vilhelm 4. af Oranien samt datterdatter af kong Georg 2. af Storbritannien. Carolina var også regentinde af Holland i 1765–1766.

På grund af Carolinas nære arveret til embedet som arvestatholder forlangte Generalstaterne, at hun og hendes familie skulle bo i Holland. I de første år efter sit bryllup var fyrst Karl Christian kun på korte besøg i Nassau-Weilburg. I det meste af tiden passede han sine embeder i Holland. Han var bl.a. guvernør i Maastricht i (1772–1781) og i Bergen op Zoom i (1773–1784).

Efterkommere 
Frederik Vilhelm blev gift med borggrevinde Isabelle af Sayn-Hachenburg-Kirchberg (1772–1827). De fik fire børn.

Den ældste søn Vilhelm 1. af Nassau (1792–1839) blev forfader til storhertugerne af Luxembourg (fra 1890), kongerne af Sverige (fra 1907), af Belgien (fra 1951), af Norge (fra 1991) og af Holland (fra 2013). Desuden blev han forfader til dronningerne af Holland (1879–2013) og af Danmark (fra 1947).

Hertuger af Nassau
Frederik Vilhelm af Nassau-Weilburg
Walramiske linje af Huset Nassau
Karl Christian af Nassau-Weilburg

Karl Christian af Nassau-Weilburg (født 16. januar 1735, død 28. november 1788) var fyrste af Nassau-Weilburg fra 1753 til 1788.

Han var søn af Karl August af Nassau-Weilburg (1685–1753) og Augusta Frederika Wilhelmina af Nassau-Idstein (1699–1750).

Nederlandske embeder 
I 1760 blev fyrste Karl Christian gift med prinsesse Caroline af Oranien-Nassau-Diez (1743–1787). 

Caroline var nederlandsk tronfølger i to perioder, og hun var datter af arvestatholder Vilhelm 4. af Oranien samt datterdatter af kong Georg 2. af Storbritannien. Caroline var også regentinde af De Forenede Nederlande i 1765–1766.

På grund af Carolines nære arveret til embedet som arvestatholder forlangte Generalstaterne, at hun og hendes familie skulle bo i Nederlandene. I de første år efter sit bryllup var fyrst Karl Christian kun på korte besøg i Nassau-Weilburg. I det meste af tiden passede han sine embeder i Nederlandene. Han var bl.a. guvernør i Maastricht i (1772–1781) og i Bergen op Zoom i (1773–1784).

Børn 
Fyrste Karl Christian og prinsesse Caroline fik 16 børn. Fem døtre og én søn nåede voksenaldreren. I 1788 blev sønnen Frederik Vilhelm af Nassau-Weilburg (1768–1816) fyrste af Nassau-Weilburg. 

Hertuger af Nassau
Karl Christian af Nassau-Weilburg
Walramiske linje af Huset Nassau
The Turtles

The Turtles var en amerikansk rockgruppe der ledes af forsangerne Howard Kaylan og Mark Volman, senere blev de kendt under navnet Flo and Eddie. Bandet blev kendt for adskillige Top 40 hits, hvilket startede med deres coverversion af Bob Dylans "It Ain't Me Babe" i 1965. I 1967 udgav de "Happy Together", der blev deres største og mest kendte hit.

Diskografi

Referencer 

Musikgrupper fra USA
Etableret i 1965
Bothel (Niedersachsen)

Bothel er en kommune med  i den sydlige del af Landkreis Rotenburg (Wümme),  i den  nordlige del af  den tyske delstat Niedersachsen. Byen  er administrationsby i  Samtgemeinde Bothel.

Geografi  
Bothel ligger i landskabet Wümmeniederung i  Stader Geest  mellem floderne Rodau og Wiedau, der er bifloder til Wümme, otte kilometer sydøst for Rotenburg. Byen er omgivet af skovene Hartwedel og Trochel.

Nabokommuner 
Nabokommuner i Samtgemeinde Bothel er Brockel mod nordøst og Hemsbünde mod nordvest. Mod syd ligger bydelen Wittorf  i kommunen Visselhövede.

Eksterne kilder/henvisninger 

Byens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011.  Tysk hjælpeside til statistikken

Kommuner i Niedersachsen
American Nazi Party

American Nazi Party (forkortet: ANP; dansk: Amerikas Nazi Parti) var et amerikansk politisk parti grundlagt af George Lincoln Rockwell i 1959. Med hovedkvarter i Arlington, Virginia, valgte Rockwell oprindeligt at kalde partiet for World Union of Free Enterprise National Socialists (WUFENS), men senere omdøbt i 1960 til American Nazi Party for at få mere opmærksomhed i medierne. Partiet byggede i vid udstrækning sine idealer og politik på under Adolf Hitlers styre i det Tredje Rige, men udtrykte også troskab for USAs grundlæggere. Partiet var aktive Holocaust-benægtere.

Notater 

Etableret i 1959
Ophørt i 1982
Nynazisme
Nazister fra USA
Tidligere politiske partier i USA
Uzari

Uzari, (egl. Juryj Nawrotski,   ;  ; født den 11. maj 1991 i Minsk, Hviderussiske SSR, Sovjetunionen) er en hviderussisk sanger. Han repræsenterede Hviderusland ved Eurovision Song Contest 2015 sammen med violinisten Majmuna og nummeret "Time".

Biografi 
Uzari har studeret kordirektion ved musikkonservatoriet i Minsk samt jazzsang ved kultur- og kunstuniversitetet i Sankt Petersborg, hvorfra han dimitterede i 2013. I 2010 medvirkede han i musicalen "Delicate Queen" i Sankt Petersborgs nationalteater, og samme år var han forsanger i gruppen True Jazz Band. Han var endvidere backingvokalist for Anastasija Vinnikava, da hun repræsenterede Hviderusland ved Eurovision Song Contest 2011 i Düsseldorf.

Uzari vandt den 26. december 2014 den hviderussiske forhåndsudvælgelse til Eurovision Song Contest sammen med violinisten Majmuna og nummeret "Time". De skal dermed repræsentere Hviderusland med nummeret ved Eurovision Song Contest 2015 i maj i Wien.

Kildehenvisninger 

Deltagere ved Eurovision Song Contest 2015
Sangere fra Hviderusland
Hvideruslands Eurovision Song Contest-deltagere
Houston Stewart Chamberlain

Houston Stewart Chamberlain (9. september 1855 – 9. januar 1927) var en britisk-tysk forfatter af politisk filosofi, naturvidenskabsmand og svigersøn af den tyske komponist Richard Wagner. Med sit værk Die Grundlagen des Neunzehnten Jahrhunderts fra 1900 producerede han det ideologiske fundament for den nazistiske raceideologi der så europæiske "ariere" som en højerestående menneskerace og jøderne som roden til den vestlige civilisations dårligdomme. Han var fortaler for en politisk pangermanisme hvorunder alle de germansk-talende folk i Nordeuropa burde være nære politiske allierede, eller måske en del af den samme stat. 

Hitler beundrede Chamberlains værker, og Chamberlain beundrede Hitlers politiske bevægelse med målet om at genrejse Tyskland efter første verdenskrig, og han anså ham for at være en redningsmand for Tyskland og den ariske race. Da Chamberlain og Hitler mødtes i 1920erne blev den aldrende Chamberlain en slags ideologisk mentor for Hitler, som også deltog i hans begravelse.

Bibliografi 
 1892: Das Drama Richard Wagners : Eine Anregung – Wien : Breitkopf & Härtel
 1895: Richard Wagner. – München : F. Bruckmann AG
 1899: Die Grundlagen des neunzehnten Jahrhunderts. – München : F. Bruckmann AG
 1905: Arische Weltanschauung. – München : F. Bruckmann AG
 1903: Heinrich von Stein und seine Weltanschauung. – Leipzig und Berlin : Georg Heinrich Meyer, (gem. mit Friedrich Poske)
 1905: Immanuel Kant : Die Persönlichkeit als Einführung in das Werk. – München : F. Bruckmann AG
 1912: Goethe. – München : F. Bruckmann AG

Noter

Eksterne links 
 Tekster af Houston Stewart Chamberlain hos Internet Archive
 Die Grundlagen des neunzehnten Jahrhunderts , download udgave på tysk og engelsk

Raceteoretikere
Forfattere fra England
Forfattere fra Tyskland
Personer fra Portsmouth
Kvalifikation til Eliteserien i ishockey 1995-96

Kvalifikationen til Eliteserien i ishockey 1995-96 var en turnering, hvor seks hold spillede om fire ledige pladser i Eliteserien i ishockey 1995-96. Turneringen blev spillet i marts 1995, og den havde deltagelse af nr. 7, 8, 9 og 10 fra Eliteserien i 1994-95 samt de to bedste oprykningsberettigede hold fra 1. division i 1994-95.

De seks hold blev inddelt i to grupper med tre hold, der hver spillede en dobbeltturnering alle-mod-alle. De to bedste hold i hver gruppe kvalificerede sig til Eliteserien i ishockey 1995-96. Resultatet blev at de fire Eliteseriehold, Hvidovre IK, Rødovre SIK, HIK og Odense IK, sikrede sig endnu en sæson i Eliteserien.

Resultater

Gruppe A

Gruppe B

Kilder / eksterne henvisninger 
 Politiken, 27. marts 1995.

Noter 

Ishockey i 1995
Ishockey i Danmark
Westerwalsede

Westerwalsede er en kommune med godt 700 indbyggere (2013) i Samtgemeinde Bothel i den sydøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 

Westerwalsede ligger vest for Kirchwalsede i en nordvestlig udløber af den til Stader Geest hørende Achim-Verdener Geest.

Inddeling 
I kommunen Westerwalsede ligger landsbyerne og bebyggelserne:
 Westerwalsede
 Westerwalsede (station)
 Süderwalsede
 Rahnhorst

Nabokommuner 
 Kirchwalsede
 Kirchlinteln (Landkreis Verden)
 Ahausen
 Rotenburg (Wümme)

Eksterne kilder/henvisninger 

 Byens side  på Samtgemeindens websted.
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Getty Center

Getty Center er et bygningskompleks i Brentwood, en bydel i det vestlige Los Angeles. I komplekset ligger blandt andet J. Paul Getty Museum, Getty Research Institutes videnskabelige afdelinger og Getty Conservation Institute. Centeret, der ligger på en bakke med udsigt over Los Angeles, blev åbnet for publikum den 16. december 1997 Getty Center havde 1,1 million årlige besøgende i 2009.

J. Paul Getty Museums blev etableret på grundlag af oliemagnaten Jean Paul Gettys private samling. I 1953 oprettede han et museum for at huse samlingen i bydelen Pacific Palisades. 

Samlingen med objekter fra antikken blev i 2006 flyttet tilbage til Getty-villaen i Malibu. Villaen blev bygget i 1974 og er inspireret af Villa dei Papiri i Herculaneum og er også en del af J. Paul Getty Museum. Både Gettys villa og Getty Center bestyres af Getty Trust.

Gettys samlinger omfatter bl.a. En lang række kunstgenstande indenfor skulptur, maleri, fotografi og kunsthåndværk. Blandt de forskellige kunstværker er bl.a. Vincent van Goghs Iriser og Christen Købkes Forum i Pompeji med Vesuv i baggrunden.

Getty Center er tegnet af den amerikanske prisbelønnede arkitekt Richard Meier, der i 1984 blev udpeget som arkitekt på opførelsen af Getty Center. Opførelsen blev påbegyndt i 1984, og museet færdiggjort i 1997.

Galleri

Noter

Eksterne links 

 J. Paul Getty Museum
 Getty Centers arkitektur

Kunstmuseer i USA
Bygninger, konstruktioner og anlæg i Los Angeles
Museer etableret i 1997
Majmuna

Majmuna Amadu Murasjka (efternavn ved fødslen var Dzika efter hendes maliske far), ( ;   ), eller blot Majmuna, født den 28. maj 1980 i Sankt Petersborg, Rusland er en hviderussisk violinist. 

Hun repræsenterede Hviderusland i Eurovision Song Contest 2015 i Wien sammen med sangeren Uzari med nummeret "Time", efter at de vandt den hviderussiske forhåndsudvælgelse den 26. december 2014.

Kildehenvisninger 

Deltagere ved Eurovision Song Contest 2015
Personer fra Hviderusland
Hvideruslands Eurovision Song Contest-deltagere
Tony Robinson

Tony Robinson (født 15. august 1946 i Leytonstone i London) er en engelsk skuespiller, forfatter, tv-vært og politiker. Han er mest kendt som Baldrick i BBC komedien Blackadder og som programvært for Time Team og The Worst Jobs in History på den engelske TV-kanal Channel 4. Robinson er også politisk aktivist, medlem af Labour Party og har deltaget i partiets nationale centralkomite. Han har også skrevet 16 børnebøger.

Robinson blev i 2013 udnævnt til Knight Bachelor. Han blev dermed adlet og fik ret til at føre tiltaleformen sir foran sit navn.

Udvalgt filmografi 
 Brannigan (1975) – Messenger
 Blackadder (1983–1989, 1999) – Baldrick
 The Young Ones (1984–Episodens titel «Bambi») – Dr. Not-The-Nine-O'clock-News
 Maid Marian and her Merry Men (1989–1994) – Sheriff of Nottingham samt ide og manus
 The Neverending Story III (1994) – Engywook (mandlig gnom)
 Blood and Honey (1991) – Programleder (fortæller)
 My Wonderful Life (1997–1999) – Alan
 Faeries (1999) – Broom (stemme)
 Time Team (1994–present) – Programleder
 Romans (documentary) (2003) – Programleder
 Britain's Real Monarch (2004) – Programleder
 Spider-Plant Man (2005) – Robin
 Codex (2006–) – Programleder
 Terry Pratchett's Hogfather (2006) – Vernon Crumley
 The Doomsday Code (2008) – Programleder
 Catastrophe (2008) – Programleder
 Big Top (2009)
 Airline (UK TV-serie) – Fortæller
 Hotell Babylon – Arthur – Serie 4, Episode 3 (2009)
 Jam TV (2009) – Som sig selv, episode 5
 Man on Earth (2009) – Programleder
 Codex (2011–) – Programleder

Referencer

Eksterne henvisninger 
 

Skuespillere fra England
Knights Bachelor
Personer fra London
Tim McInnerny

Timothy L. "Tim" McInnerny (født 18. september 1956 i Cheadle Hulme, Cheshire) er en engelsk skuespiller.

Han er aller mest kendt for sine roller i TV-serien Blackadder (Den Sorte Snog på dansk) som karakteren Percy, hertug af Northumberland i den første serie, Lord Percy i den anden serie og han havde rollen som kaptajn Darling i den fjerde serie. Han bestemte sig for ikke at gentage sin rolle som karakteren Percy i serie tre, og derfor havde han kun gæsteoptrædener i denne serie. Dermed var den eneste skuespiller sammen med Rowan Atkinson og Tony Robinson som var med i alle fire Blackadder-serier, og han var også med i spin-off serien Blackadder: Back & Forth.

McInnerny har arbejdet mest som dramatisk skuespiller, og han har arbejdet på teater-scenen i den oprindelige produktion af skuespillet Pravda hvor han blandt andet spillede overfor skuespilleren Anthony Hopkins. Han kunne også ses i tv-serien Edge of Darkness i 1985, hvor han spillede en revolutionær socialist.

Han spillede rollerne som John Leire og Vincent Spalding i et afsnit af serien Granada The Adventures of Sherlock Holmes som blev kaldt «The Red-Headed League». Han har også medvirket i Wetherby (1985), Erik Viking (1989), en filmproduktion af Shakespeares Richard III (1995) og i filmen Notting Hill fra 1999.

I 2006 var han med i den britiske komedieskrækfilm Severance og han har i årenes løb haft flere gæsteroller i den britiske BAFTA-vindende Tv-serie Spooks.

Filmografi

Film

Tv

Referencer

Eksterne henvisninger 
 

Skuespillere fra England
Grace Gummer

Grace Gummer (født 9. maj 1986 i New York) er en amerikansk skuespillerinde. Hun er datter til Meryl Streep og Don Gummer samt søster till Mamie Gummer, Henry Wolfe Gummer og Louisa Jacobson. Hun er mest kendt for sin rolle som den sindslidende Arabella Sours i Western-filmen The Homesman fra 2014.

Eksterne henvisninger 
 

Skuespillere fra New York
Personer fra New York City
James Spader

James Todd Spader (født 7. februar 1960 i Boston i Massachusetts) er en amerikansk skuespiller. Han er mest kendt for sine excentriske roller som i Secretary, Sex, løgn og videotape, Stargate, Crash og sidst i tv-serierne Boston Legal og The Blacklist. Han har vundet to Emmy Awards for sine roller i Boston Legal og Forsvarerne som advokaten Alan Shore. Han medvirkede i 2014 i Western-filmen The Homesman.

Udvalgt filmografi

Film

Tv-serier

Eksterne henvisninger 

 

Skuespillere fra Massachusetts
Emmy-vindere
Personer fra Boston

Amerikanere i 1900-tallet
Amerikanere i 2000-tallet
You Are Here (film)

You Are Here er en amerikansk komedie fra 2013. Filmen er skrevet og instrueret af Matthew Weiner og har Owen Wilson og Zach Galifianakis i hovedrollenre.

Handling 
To barndomsvenner (Owen Wilson og Zach Galifianakis) drager ud på tur til deres hjemby efter at en af dem finder ud af at han har arvet en stor sum penge fra sin nyligt afdøde far.

Rolleliste 
 Owen Wilson som Steve Dallas 
 Zach Galifianakis som Ben Baker 
 Amy Poehler som Terry 
 Laura Ramsey som Angela
 Jenna Fischer som Ally
 Lauren Lapkus som Delia Shepard
 Peter Bogdanovich som Judge Harlan Plath
 Edward Herrmann som Dr. Vincent
 Lauren Lapkus som Delia Shepard
 Paul Schulze som Dave Lonergan
 Greg Cromer som Kyle Roberts
 Michael Yurchak som Dale Pollack

Andet 
 Bradley Cooper og Jennifer Aniston skulle oprindeligt have medvirket i filmen..

Eksterne henvisninger 
 

Amerikanske film fra 2013
Komediefilm fra USA
Matthew Weiner

Matthew Weiner (født 1965 i Baltimore i Maryland) er en Emmy-belønnet amerikansk TV-producent og manuskriptforfatter som har arbejdet med kendte TV-serier som Sopranos og Mad Men.

Weiner har vundet to Emmy-priser for sit arbejde med Sopranos. Han debuterede som manusforfatter i 1995 og som producent i 2001.

Eksterne henvisninger 
 

Tv-producenter fra USA
Emmy-vindere
Personer fra Los Angeles
Personer fra Baltimore

Amerikanere i 1900-tallet
Amerikanere i 2000-tallet
Quiche (flertydig)

Quiche har flere betydninger:
 Quiche - en slags fransk tærte.

Quiché var spansk for Maya ordet K'iche' og kan henføre til:
 K'iche' (folk) - i Guatemala, en undergruppe af Mayaerne.
 K'iche' (sprog)
 K'iche'-kongeriget Q'umarkaj - pre-Columbiansk stat i Guatemala.
 Quiché Department - del af Guatemala, ofte refereret til som El Quiché.

Se også 
 Quiches District i Peru
Balthazar

Balthazar (også stavet Balthasar eller Baltazar) kan henføre til:

Traditionel og religiøs brug 
 Et navn almindeligvis om en af de tre vise mænd (Hellige tre konger).
 En alternativ form af den babyloniske konge Belshazzar, nævnt i Daniels bog.
 En alternativ form af Belteshazzar, navnet givet til Daniel af Chaldeans i Daniels bog.
 Balthazar, en 12-liters champagne eller vinflaske.

Film, television og litteratur 
 Balthazar (novelle) – 1958 novelle af Lawrence Durrell.
 Balthasar – bog fra 1889 af Anatole France.
 Professor Balthazar – kroatisk tegnefilmsserie for børn om en gammel opfinder.
 Au hasard Balthazar – en film fra 1966 af Robert Bresson.
 Balthazar (fanzine) – dansk fanzine.

Musik 
 Balthazar (band) – en belgisk indie pop og rock gruppe.

Personer 
 Baltazar (fornavn)
 Balthasar of Werle (ca. 1375-1421) – Lord of Werle-Güstrow
 Balthasar, Duke of Mecklenburg (1451-1507)
 Baltazar (fodboldspiller) (1926-1997) – brasiliansk fodboldspiller
 Francisco Balthazar (1788-1862) – Francisco Balagtass fødselsnavn, Filipino poet
 Balthasar Klossowski de Rola – nedre kendt som Balthus.
 Joseph Balthasar, Comte Siméon (1781-1846) – fransk politiker
 Marco Balthazar – brasiliansk fodboldspiller
 Wilhelm Balthasar (1914-1941) – Luftwaffe-es fra anden verdenskrig * Hans Urs von Balthasar (1905-1988) – svejsisk romersk-katolsk teolog og præst
 Troy Von Balthazar – en amerikansk sanger og sangskriver

Geografi 
 Balthazar River (Dominica)
 Balthazar River (Grenada)

Andre anvendelser 
 Balthazar (restaurant) – et fransk brasserie i New York City
 Balthazar Science Center – Skövde, Sverige
Balthazar (fornavn)

Balthazar (også stavet Balthasar, Balthassar eller Baltazar), fra Fønikisk 𐤓𐤅𐤔𐤅-𐤓𐤀𐤔-𐤕𐤀𐤋𐤀𐤁 Balat-shar-usur, der betyder "Baal beskytter Kongen" er det navn som almindeligvis er navnet på en af de helligtrekonger, i hvert fald i vesten. Det er en alternativ form af den babylonske konge Belshazzar, nævnt i Daniels bog.

Poersoner med fornavnet
 Balthazar Alvarez (1533–1580) - spansk katolsk mystiker
 Balthasar Bekker (1634–1698) - hollansk filosof
 Baldassare Castiglione (1478–1529) - italiensk renæssance forfatter
 Baltasar Corrada del Río - Puerto Ricansk politiker
 Balthasar Eggenberger (??–1493) - østrigsk entrepreneur og financier i Det tysk-romerske Rige
 Baltasar Garzón - spansk dommer
 Balthasar Gérard - myrder William I of Orange
 Balthazar Getty - amerikansk skuespiller
 Baltasar Gracián y Morales (1601–1658) - spansk barok prosaskiver
 Hans Urs von Balthasar (1905–1988) - svejsisk romersk katolsk teolog og præst
 Balthasar Hubmaier - tysk anabaptist leder
 Balthazar Klossowski de Rola (1908–2001) - artisten Balthus fødselsnavn
 Baltasar Lopes da Silva - Cape Verde skribent
 Balthazar P. Melick - grundlægger af Chemical Bank
 Baltazar Maria de Morais Júnior - brasiliansk fodboldspiller
 Balthasar Ferdinand Moll (1717–1785) - barok skulptør
 Balthasar de Monconys (1611–1665) - fransk magistrat
 Balthasar Neumann (1687–1753) - tysk ingenør og arkitekt
 Balthasar Oomkens von Esens - 16. århundredes frisisk rebel (to af hans brødre var navngivet Caspar og Melchior)
 Balthasar Russow - estonisk chronicler
 Balthazar Willard, artist og skaber af mind-painting
 Baltazar Téllez (1596–1675) - jesuitisk historisker (Ethiopien)
 Balthazar Johannes Vorster - apartheid-era sydafrikansk Prime Minister og præsident

Se også 
 Balthazar

Drengenavne
Poeta minor

Poeta minor (eller i flertal poetae minores) er et flertydigt latinsk udtryk, som betyder yngre eller mindre digter.

Flertydigheden skyldes den dobbelte betydning af minor (egl. komparativ af parvus: lille), der f.eks. også rummes i de to forskellige danske begreber minoritet (mindretal) og minorat (arveret for den yngste).

I betydningen "yngre digter" er poeta minor isoleret set ikke et kvalitativt udsagn om den pågældende digters litterære formåen, men blot et udtryk for en kronologisk kategoriseringsmåde: Qua tidens gang findes der ældre digtere, og der findes yngre digtere.

I betydningen "mindre digter" er poeta minor derimod et pejorativt udsagn om, at digterens værker, i hvert fald set med eftertidens øjne, skønnes at være af lav litterær kvalitet. – Blander medbetydningen "yngre" sig ind i dette skøn, er det et udtryk for en gerontokratisk opfattelsesmåde, som hviler på den tvivlsomme præmis, at yngre digtere, fordi de er yngre, aldrig vil kunne præstere værker af samme litterære kvalitet som ældre digtere.

I præcist hvilken betydning poeta minor er anvendt, må afgøres af den konkrete sammenhæng, udtrykket optræder i.

Latinske vendinger
Poesi
Højfjeld

Højfjeldet (også kaldet for den højalpine zone) er den del af fjeldet, hvor der ikke findes sammenhængende vegetation. Sten og ur dominerer, men der kan også findes spredt vegetation.

Uformelt kan ordet højfjeld nogle gange blive brugt om alt som ligger over trægrænsen.

Se også 
Fjeld
Vegetationszoner

Træer
Landskabsformer
Bjerge
Blød hejre

Blød hejre (Bromus hordeaceus) er en enårig plante i græs-familien. Arten er oprindeligt udbredt i Europa og Vestasien, men er siden spredt ved menneskets hjælp til blandt andet Nord- og Sydamerika og Australien. Blød hejre har 5-9-blomstrede, stakbærende småaks. Hele planten er blødt håret.

Arten er meget almindelig i Danmark, hvor den findes på tør bund i vejkanter, enge og på bakkeskrænter. Den har været anvendt som fodergræs på græsmarker.

Kilder og eksterne henvisninger 

 M. Skytte Christiansen: Græsser i farver. Politikens Forlag. København 1977. .
 Arne og Anna-Lena Anderberg: Den virtuella floran, Naturhistoriska riksmuseet 

Græs-familien
Mark Eyskens

Marc Maria Frans, Viscount Eyskens (født 29. april 1933, Leuven, Belgien), kendt som Mark Eyskens [ˈmɑrk ˈɛi̯skəns], er en Belgisk økonom og politiker i det flamsk-hollandske Christen-Democratisch en Vlaams, og i en kort periode fungerende premierminister i 1981.

Eksterne henvisninger 

Belgiens premierministre
Politikere fra Belgien
Jean-Luc Dehaene

Jean-Luc (Joseph Marie) Dehaene (født 7. august 1940 i Montpellier, Frankrig, død 15. maj 2014 i Quimper, Frankrig) var en belgisk (flamsk) kristendemokratisk politiker fra partiet Christen-Democratisch en Vlaams (CD&V). 

Han var premierminister i to perioder: 1992-1995 og 1995-1999. Han var også medlem af Europaparlamentet.

Referencer

Eksterne henvisninger 

Belgiens premierministre
Politikere fra Belgien
Personer fra Montpellier
Inayatullah Khan

Inayatullah Khan Seraj (Mu'in as-Sultana Sirdar 'Inayat Ullah Khan; 20. oktober 1888 - 12. august 1946) var konge af Afghanistan fra 14. januar 1929 til han abdicerede den 17. januar 1929. Han var søn af Habibullah Khan.

Konger af Afghanistan